Nei til EUs slappe importkrav på grønn teknologi

Klimakrisen går hardest utover utviklingslandene, og det er de som først rammes av naturkatastrofer som følge av menneskeskapte klimaendringer. I dag er politiske forum der klima- og miljøkrisa diskuteres fortsatt dominert av vestlige land. Så lenge Norge står utenfor EU, har vi muligheten til å støtte løsninger som kommer fra de som har bidratt minst til verdens globale utslipp.

Presidenten for EU-kommisjonen, van der Leyen snakker om en «ny grønn avtale», men styrer dessverre en mannstung union som setter økt vekst foran kutt i utslipp. EU-presidentens «nye grønne avtale» ser fin ut på papiret, men likevel virker det som om EU ikke er villig til å betale det et grønt skifte faktisk koster. EU svært lave forekomster av viktige mineraler som trengs for å produsere teknologi til det grønne skifte og er nødt til å importere disse mineralene.

Dagens klimateknologi krever økt forbruk av mineralene tinn, tungsten, tantal og gull. Når disse kommer fra DR Kongo eller de nærmeste nabolandene kalles disse for konfliktmineraler. EUs lovgivning på slike konfliktmineraler er kritisert av Amesty for å være for slapt. Det fører kun kontroll med disse fire mineralene når det importeres ubehandlet, men de krever ikke at selskaper som selger ferdig produserte varer til EU fører tilsyn med sine leverandører av disse mineralene. EUs sine lover om import av konflikt-mineraler gull, er for eksempel ikke like strengt som regelverket i USA. Det Amerikanske regelverket (Dodd-Frank-loven) omfatter i motsetning til EU også importerte.

Det er ingen tvil om at internasjonalt samarbeid må til dersom Norge skal nå målene i Paris-avtalen. Derfor er det viktig at Norge forhandle sine egne handelsavtaler som bygger på rettferdige prinsipper.